Document ID: 32004R0135

Komisjoni määrus (EÜ) nr 135/2004,
27. jaanuar 2004,
millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähiste registrisse) lisa (Fraise du Périgord ja Queso de Valdeón)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] eriti selle artikli 6 lõiget 3 ja 4,
ning arvestades järgmist:
(1) Vastavalt määruse (EMÜ) nr 2081/92 artiklile 5 on Prantsusmaa esitanud komisjonile taotluse nime "Fraise du Périgord" registreerimiseks kaitstud geograafilise tähisena ning Hispaania on esitanud taotluse nime "Queso de Valdeón" registreerimiseks kaitstud geograafilise tähisena.
(2) Vastavalt kõnealuse määruse artikli 6 lõikele 1 on leitud, et taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid.
(3) Pärast käesoleva määruse lisas loetletud nimetuste avaldamist Euroopa Liidu Teatajas [2] ei ole komisjonile saadetud ühtegi vastuväidet määruse (EMÜ) nr 2081/92 artikli 7 tähenduses.
(4) Seepärast tuleks kõnealused nimetused kanda kaitstud päritolunimetuste ja kaitstud geograafiliste tähiste registrisse ning võtta kaitstud geograafiliste tähistena kaitse alla ühenduse tasandil.
(5) Käesoleva määruse lisaga täiendatakse komisjoni määruse (EÜ) nr 2400/96 [3] lisa,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas loetletud nimetused lisatakse määruse (EÜ) nr 2400/96 lisasse ja kantakse kaitstud geograafilise tähisena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja kaitstud geograafiliste tähiste registrisse.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. jaanuar 2004

Labels: 3
18
17
6